George Mireku Duker

George Mireku Duker (wɔwoo no Esusuow-Aketseaba 9, 1975) yɛ Ghana amanyɛnyi.  Ɔsoom dɛ Ɔsoafo Abadziekyir ma Nsaase na Abɔdze mu Ndzɛmba fitsi afe 2021 kesi afe 2025 na nkan  Mbrahyɛbaguanyi ma Tarkwa-Nsuaem wɔ mfe 2017 na 2025 ntamu. Wɔpaaw no kɔr mbrahyɛbagua mu wɔ New Patriotic Party tsikitsi do.

 Ɔbra ahyɛse 
Esusuow-Aketseaba 9, 1975 mu na wɔwoo George Mireku Duker wɔ Dompim-Pepesa wɔ Tarkwa kuropɔn mu. Duker wiee B.Ed wɔ Akontaabu mu wɔ Nwomasua Suapɔn-Kumasi Suapɔn (mprempren A.A.M U.S.T.E.D.) wɔ afe 2006. Duker nyaa B. A. wɔ Mbra mu wɔ London Suapɔn mu. Duker nyaa abɔdzin krataa a ɔkorɔn wɔ Edwumayɛ ho nyimdzee mu wɔ Plymouth Suapɔn mu wɔ afe 2010 mu.[3] Esusuow-Aketseaba 2024 mu no, George Mireku Duker dzii n’awoda dze mbubuafo nkongua 10, poma 11, na sika a ɔdze maa Nyimpa a Woedzi dɛm (PWDs) do. Hɔn a wɔbaa ase no bi nye PWDfo, MPs, NPP mufo, na Nyamesom akandzifo.[4]Duker hyɛɛ PWDfo nkuran dɛ wɔntserɛw adwempa mu na osii hia a ohia dɛ wotum kɔ hɔ wɔ adan ho nhyehyɛɛ mu do dua. Ɔsanso hyɛɛ nkuran dɛ wɔmfa sika a ofi mpɔtamu hɔ etumfo hɔ mma wɔ ber a ɔsɛ mu mfa mboa PWDfo.[5]

 Ankorankor asetsena 
George Mireku Duker yɛ Kristonyi.[6]

 Edwuma a ɔyɛɛ ahyɛse no 
Duker yɛ ɔkyerɛkyerɛfo fitsi afe 1998 kesi afe 2006 wɔ Marysons College. Afe 2007 mu no, ɔbɛyɛɛ Boafo Tsitsir wɔ Ghana Ministry of Local Government ansaana Ɔmampanyin John Kufuor repaw no wɔ afe 2008 mu dɛ Municipal Chief Executive dze ma Tarkwa-Nsuaem.[2]

Duker sanso yɛ Nhyehyɛɛ hwɛdofo wɔ Integrated Social Development Center (ISODEC) mu fitsi afe 2011 kesi afe 2012.[2][7]

 MP wɔ Mbrahyɛbagua a Ɔtɔdo 7 (2017 - 2021) 
Mumu 2016 mu no, Duker gyinaa mbrahyɛbagua abatow no mu dɛ mbrahyɛbagua kandzifo a ɔyɛ New Patriotic Party wɔ Tarkwa-Nsuaem Mansin mu.[8] Onyaa amba 42,594 a ogyina hɔ ma abatow a wɔtowee nyinaa mu 62.21%. Hɔn a wɔreper no; Seth Kwame Dzokoto a ofi NDC no nyaa 24,044 a ogyina hɔ ma 35.12%, Eric Asiedu Simpey a ofi PPP nyaa 1624 a ogyina hɔ ma 2.37% na Kwakye John Justice a ofi CPP no nyaa 206 a ogyina hɔ ma 0.30%.[8]

Wɔkaa Duker ntam sɛ ɔmbɛyɛ Ghana Kwasafoman a Otsia Anan no Mbrahyɛbagua a ɔtɔdo esuon no wɔ Sanda 7, 2017. Mbrahyɛbagua a ɔtɔdo esuon no mu no, ɔkɔr do yɛɛ Oguamtsenanyi Abadziekyiri wɔ Select Committee on Mines and Energy wɔ mbrahyɛbagua a ɔtɔdo esuon no mu. 

Afe 2018 mu no, dɛ Select Committee on Mines and Energy no Tsitsenanyi Abadziekyiri no, ɔmaa nsɛm tsiabaa bi wɔ mbrahyɛbagua no nhyiamu a ɔkɔr do wɔ afe 2019 sikasɛm nhyehyɛɛ a wɔdze bɛkyer gas stove 60,000 a wɔbɛkyekyɛ wɔ Ghana dze ahwɛ dɛ wɔdze gas cylinder re-circulation model no bedzi dwuma.

 Ɔpanyin a ɔhwɛ mineral income Investment Fund do (2019 - 2021). 
Afe 2019 mu no, Ɔmampanyin Nana Akufo-Addo paaw Duker dɛ Minerals Income Investment Fund (MIIF) no guamtsenanyi a odzi kan. Sikakorabea no na ɔhwɛ Republic of Ghana ndwumakuw a wotu egudzi no kyɛfa a ɔwɔ mu no do na ama woeenya aboɔdzen abo ho akatua na sika fofor a ɔfa ho a ɔsɛ dɛ Ghana nya fir edwuma a wotu egudzi mu.[11] Dɛ sikakorabea no guamtsenanyi no, ɔbɔɔ MIIF a wɔdze bedzi dwuma wɔ Agyapa Royalties a wɔbɔbɔ mu no ho ban, na ɔkamfoo tum a Agyapa apam no botum ama woeenya edwumayɛ na ndwuma a wɔdze bɛyɛ edwuma no kyerɛɛ.

 Wɔsan paaw no dɛ MP wɔ Mbrahyɛbagua a Ɔtɔdo Awɔtwe no mu (2021 - ). 
2020 mu no, Duker dzii Justice Abbam a ofi NDC do nkonyim ma ɔfaa n’ekongua wɔ mbrahyɛbagua mu dɛ Tarkwa-Nsuaem MP wɔ abatow ɔbɛn mu.[13] Duker nyaa amba 31,946 na Abbam nyaa amba 31,845. Nyimpa a wɔtoow aba a ɔfata nyinaa yɛ 93,938.[13]

Mbrahyɛbagua a Ɔtɔdo 8 mu no, Duker soom wɔ boaekuw ebien a ɔka ho na Ɔmamfo Akontaabu Daa Boaekuw a ɔyɛ Deputy Ranking member wɔ boaekuw no mu. Afe 2023 mu no, wɔdze too gua dɛ Duker bɛyɛ Medeama Soccer Club a ɔwɔ Tarkwa no sikasɛm na mboa boaekuw no guamtsenanyi ber a wɔdze hɔn enyi kyerɛɛ 2023 CAF Champions League no.[14]

 Ɔmampanyin Abadziekyir a ɔhwɛ Mines do (2021-). 
Ebɔwbira 2021 mu no, Ɔmampanyin Nana Akufo Addo yii Duker dɛ Ɔsoafo Abadziekyir wɔ Asaase na Abɔdze mu Ndzɛmba Dwumadzibea.[15] Duker kɔr Mbrahyɛbagua no Boaekuw a Wɔpaaw Hɔn no enyim wɔ Obiradzi 2021 mu.[16] Dɛm bosoom no ara mu no, wɔkaa Duker ntam dɛ asoafo abadziekyir 39 no mu kor wɔ Ɔmampanyin Nana Akufo-Addo ber a ɔtɔdo ebien mu.[17]

 Mboadze